**Tervehdys Joensuun yhteiskoulun lukiosta!** **27.11.2020**

Vallitseva koronatilanne asettaa tänä lukuvuotena omat haasteensa oppilaitoksemme esittelyyn 9-luokkalaisille ja heidän huoltajilleen. Valitettavasti emme tässä tilanteessa esimerkiksi pysty järjestämään perinteisiä Jykki-päiviä tammikuussa. Koemme kuitenkin tärkeäksi, että 9-luokkalaisilla olisi mahdollisuus saada riittävästi tietoa ja tukea valintaansa tulevaa opiskelupaikkaa mietittäessä. Infoa ja tunnelmia Jykistä tarjoamme tänä lukuvuotena seuraavin tavoin:

1. Ke 13.1. järjestämme **9. luokkalaisille ja heidän huoltajilleen mahdollisuuden tutustua Jykkiin ja sen tiloihin.** Tilaisuus toteutuu tietenkin sen hetkisen Korona-tilanteen terveysmääräysten puitteissa. Jykkiin voi tulla tutustumaan iltapäivällä ja illalla sitten, että omat opiskelijamme eivät esittelyajankohtana talossa ole. Vierailun aikana on tarjolla infoa lukio-opiskelusta yleislinjalla, musiikin- ja ilmaisunlinjalla sekä urheilulukiossa. Lisäksi vieraat pääsevät Jykin opettajien ja tutoreiden mukana koulukierrokselle. **Jotta voisimme järjestää tapahtumasta mahdollisimman turvallisen, toivomme ennakkoilmoittaumisia 8.1. mennessä seuraavan linkin kautta:**

<https://forms.gle/csyfVM7jRhirX13m7>

**Ryhmien starttiajat ovat seuraavat:**

|  |  |  |
| --- | --- | --- |
| **Yleislinja** | **Musiikin- ja ilmaisunlinja + yleisesittely** | **Urheilulukio +** **yleisesittely** |
| **15.30-16.30** | **15.30-16.30** | **15.30-16.30** |
| **17.30-18.30** | **17.30-18.30** | **17.30-18.30** |
| **18.30-19.30** | **18.30-19.30** | **18.30-19.30** |

1. Somea seuraamalla on hyvä mahdollisuus tutustua koulumme arkeen ja elämään. Joulu-helmikuussa kiinnitämme some-kanavissamme erityistä huomiota koulumme esittelyyn nimenomaan 9-luokkalaisille ja heidän kotiväelleen. Instagramista seurantaan kannattaakin ottaa **jykofficial,** Facebookista meidät löytää nimellä **Joensuun yhteiskoulun lukio**. Kannustattehan oppilaitanne seuraamaan someamme!
2. **Materiaalia koulumme esittelyyn ja lisätietoa hakemisesta löytyy koulumme nettisivuilta**, jonne myös Joensuun lukioiden yhteinen, joulukuun alussa avattava hakusivusto joensuunlukiot.fi johdattaa. Myös lisätiedot linjojen ja urheilulukion valintaperusteista, ainevalintakortti täyttöohjeineen, Jykin oma hakijan opas ja Jykin esittelydiat löytyvät koulun kotisivuilta osoitteesta [www.*joensuu*.fi/yhteiskoulunlukio](http://www.joensuu.fi/yhteiskoulunlukio) -> Opiskelijaksi!

**Sivuilta löytyvät myös seuraavat esittelyvideomme**: Yleisesittely, Urheilulukio, Musiikin ja ilmaisun linja sekä muut koulun arjesta kertovat videot.

Lukio-opiskelussa tapahtuu lähivuosina paljon. **Vahvistamatta vielä on oppivelvollisuuden pidentäminen 18 ikävuoteen ja toisen asteen maksuttomuus.** Näitä päätöksiä valtiovalta on luvannut joulukuussa. Ensi syksynä luokio-opiskelun aloittavat opiskelevat LOPS2021-perusteiden mukaisesti. Oheisesta linkistä löytyvät LOPS2021-perusteet pähkinänkuoressa:

<https://www.oph.fi/sites/default/files/documents/fin-lops-esite-rgb-sivu-kerrallaan_2.pdf>

*Tunnelmallista ja turvallista loppuvuotta ja joulunalusaikaa toivotellen,*

Jykin opinto-ohjaajat

Katri Kuosmanen Anne Lukkarinen Jenni Kervinen

katri.kuosmanen@edu.joensuu.fi anne.lukkarinen@edu.joensuu.fi jenni.kervinen@edu.joensuu.fipuh. 050 374 6315 puh. 040 530 5095 puh. 050 408 3426